Rusia va închide mai multe penitenciare din Siberia / Acestea s-au golit după ce mulți deţinuţi au fost trimiși să lupte în Ucraina
Autorităţile din regiunea rusă Krasnoiarsk intenţionează să închidă în acest an mai multe penitenciare, pe fondul unei scăderi a numărului de deţinuţi cauzate de recrutarea de condamnaţi pentru a fi trimişi pe front în Ucraina, a relatat joi cotidianul rus Kommersant, citat de Reuters, transmite Agerpres.
Comisarul pentru drepturile omului al regiunii Krasnoiarsk, Mark Denisov, a informat parlamentul regional că cel puţin două penitenciare locale vor fi închise ca urmare a "unei reduceri a numărului de condamnaţi în contextul operaţiunii militare speciale (din Ucraina)".
Rusia a recrutat din deţinuţi pentru a lupta în Ucraina din 2022, când Evgheni Prigojin, fostul şef al grupării paramilitare Wagner, a început să viziteze colonii penitenciare pentru a le oferi deţinuţilor posibilitatea graţierii lor în schimbul unui serviciu militar de şase luni pe front.
Prigojin, care a murit într-un accident de avion după ce a condus o revoltă contra liderilor armatei ruse, a declarat că recrutase 50.000 de astfel de deţinuţi pentru gruparea Wagner.
Donează lunar pentru susținerea proiectului G4Media
Donează suma dorită pentru susținerea proiectului G4Media
CONT LEI: RO89RZBR0000060019874867
Deschis la Raiffeisen Bank